নিজের সাম্প্রতিক কাজ সম্পর্কে এহসান হক জানান, অনেকেই কথা বলার সময় বা আলাপ করার সময় প্রচুর কথা বলতে থাকেন এবং ক্ষেত্রবিশেষে কাউকে বলার সুযোগও কম দেন! কম্পিউটার কি এ অবস্থাকে সহায়তা করতে পারে? এমন চিন্তা থেকে আমরা কোলাবোরেশন কোচ (কোকো) নামের একটি ব্যবস্থা নিয়ে কাজ করছি যা স্বয়ংক্রিয় ভাবে একসাথে কথা বলা ব্যক্তিদের জানিয়ে দেবে কে কার কথায় বেশি বাধা দিচ্ছে বা কে বেশি কথা বলে অন্যকে বলার কম সুযোগ দিচ্ছেন। এটা মূলত কথা বলার ক্ষেত্রে সকলকে সমান সুযোগ দেওয়ার জন্য একটি ব্যবস্থা।